Lia Aziz

Nor Alia Farzana Abdul Aziz (lahir 27 Januari 2003) ialah seorang penyanyi wanita Malaysia. Memulakan kerjaya awalnya di media sosial, beliau menerima penghargaan meluas menerusi single sulungnya, "Kucu Kuca" yang dipilih sebagai lagu tema drama Rindu Awak Separuh Nyawa. Pada tahun 2022, beliau menjadi salah seorang peserta Big Stage musim keempat.

Kerjaya
Lia memulakan kerjaya muziknya pada usia 16 tahun dan sering menyanyikan lagu saduran popular di Instagram. Bakatnya menarik perhatian syarikat rakaman Rusa Music dan menawarkannya peluang menjadi penyanyi rakaman. Dalam temubual bersama Harian Metro pada Disember 2020, Lia berkata, video nyanyian yang pernah tular di media sosial ialah lagu "Empat Dara". "Pada mulanya, bimbang juga nak buat keputusan untuk menerima tawaran menjadi penyanyi kerana saya masih remaja dan kurang pengalaman. Ditambah, saya pun banyak menyanyi di Instagram sahaja," katanya.

Di bawah payung Rusa Music, Lia melancarkan single pertamanya, "Kucu Kuca" pada 24 Mac 2021 yang berkonsepkan pop, ciptaan vokalis kumpulan Azarra Band, Ejai Aziz. Lagu ini dipilih sebagai muzik tema untuk drama Rindu Awak Separuh Nyawa lakonan Shukri Yahaya dan Uqasha Senrose. Beliau kemudian melancarkan single keduanya, "Pergilah Derita" menampilkan duet bersama Asfan Shah. Lagu ini menjadi lagu tema drama Cukup Derita Itu lakonan Ruhainies dan Hisyam Hamid.

Lia juga berkecimpung dalam bidang lakonan dengan memebintangi drama web Rusa After Class yang ditayangkan di saluran YouTube Rusa Music dan laman Facebook Hotlink. Ia turut dibintangi oleh Azzam Sham, Adilia Hilda, Reedzwann, Beby Acha dan Sheryl Shazwanie.

Bakat
Lia meminati genre muzik pop dan R&B. Beliau juga menjadikan Ernie Zakri dan Aina Abdul sebagai idolanya dalam bidang muzik.

Kehidupan peribadi
Lia dilahirkan di Kuala Lumpur dan merupakan anak kedua daripada 3 beradik. Beliau kini melanjutkan pengajian diploma dalam bidang muzik di Akademi Seni Budaya dan Warisan Kebangsaan (ASWARA).

Diskografi

Single
 Tajuk Tahun "Kucu Kuca" 2020 "Pergilah Derita" (duet bersama Asfan Shah) 2021 "Kaulah Syurga" (duet bersama Khai Bahar) 2022

Single promosi
 Tajuk Tahun Catatan "Dong Dong Qiang" 2022 Lagu Tahun Baharu Cina. Bersama Ayie (Floor 88), Harry Khalifah, Sarah Suhairi, Beby Acha dan Adilia Hilda.

Filemografi

Drama web
 Tahun Tajuk  Peranan  Saluran2019–2021 Rusa After Class Lia YouTube

Televisyen
 Tahun Tajuk  Peranan  Saluran TV 2022 Big Stage (musim 4)  Dirinya sendiri/Peserta Astro Ria
 Anugerah dan pencalonan 

TahunAnugerahKategoriPenerima/Karya TercalonKeputusan2023Anugerah Bintang Popular Berita Harian ke-35BBNU Wanita PopularDirinya sendiri

Rujukan

Pautan luar



Kategori:Kelahiran 2003
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kuala Lumpur
Kategori:Pelakon wanita Malaysia
Kategori:Penyanyi wanita Malaysia
Kategori:Penyanyi berbahasa Melayu
Kategori:Peserta Big Stage
Kategori:Alumni Akademi Seni Budaya dan Warisan Kebangsaan